Spiegs (filma)
"Spiegs" (angļu: Spy) ir 2015. gada ASV asa sižeta komēdija, kuras režisors, scenārija autors un viens no producentiem ir Pols Feidžs. Galvenās lomas atveido Melisa Makārtija, Džeisons Steitems, Rouza Bairna, Miranda Hārta, Džūds Lo, Bobijs Kanaveils un Elisone Dženija. Filmas pirmizrāde notika 2015. gada 15. martā South by Southwest filmu festivālā. CIP analītiķis piesakās iefiltrēties ieroču tirgotāja pasaulē, lai novērstu globālu katastrofu.